Farrux Do‘stov Braunshveygdagi tennis turnirining birinchi davrasida mag‘lub bo‘ldi

Germaniyaning Braunshveyg shahrida “Chellenjer” turkumiga kiruvchi sovrin jamg‘armasi 106 ming 500 yevrodan iborat turnirning asosiy to‘r bahslari davom etmoqda, deb xabar qiladi “Olamsport.com”.

Ushbu musobaqada o‘zbekistonlik Farrux Do‘stov ham ishtirok etayotgandi.
Afsuski, mavsumni o‘ta omadsiz davom ettirayotgan O‘zbekistonning ikkinchi raketkasi ilk davradayoq mag‘lubiyatga uchrab, turnirdagi ishtirokini yakunladi. Do‘stov braziliyalik Rojeriu Dutra da Silvaga 1:6, 0:6 hisobida imkoniyatni boy berib qo‘ydi.
Taqqoslash uchun, Silva dunyo reytingida 349, Do‘stov esa 132-o‘rinni egallab turibdi.